पीएम नरेंद्र मोदी के प्रधान सचिव नृपेंद्र मिश्रा होंगे सेवा मुक्त, यह होंगे नए सहयोगी अधिकारी  
मिश्रा सन 2014 से प्रधानमंत्री कार्यालय में पीएम मोदी के साथ
पीएम नरेंद्र मोदी ने नृपेंद्र मिश्रा की तारीफ की और शुभकामनाएं दीं
कहा- प्रिंसिपल सेक्रेटरी के रूप में मिश्रा ने बहुमूल्य सेवाएं दीं
पीएम नरेंद्र मोदी ने कहा कि 2019 के चुनाव नतीजे आने के बाद श्री नृपेंद्र मिश्रा जी ने खुद को प्रिंसिपल सेक्रेटरी के पद से सेवामुक्त किए जाने का अनुरोध किया था. तब मैंने उनसे वैकल्पिक व्यवस्था होने तक पद पर बने रहने का आग्रह किया था.
पीएम मोदी ने अगले ट्वीट में लिखा 2014 में जब मैंने प्रधानमंत्री के रूप में दायित्व संभाला, तब मेरे लिए दिल्ली भी नई थी और नृपेंद्र मिश्रा जी भी नए थे. लेकिन दिल्ली की शासन-व्यवस्था से वे भली-भांति परिचित थे. उस परिस्थिति में उन्होंने प्रिंसिपल सेक्रेटरी के रूप में अपनी बहुमूल्य सेवाएं दीं.
पीएम मोदी ने लिखा कि उस समय उन्होंने न सिर्फ व्यक्तिगत रूप से मेरी मदद की, बल्कि पांच साल देश को आगे ले जाने में, जनता का विश्वास जीतने में महत्वपूर्ण भूमिका निभाई. एक साथी के रूप में पांच साल तक हमेशा उन्होंने साथ दिया.
प्रधानमंत्री ने लिखा अब श्री नृपेंद्र मिश्रा जी के सेवामुक्त होने के अनुरोध को स्वीकार कर लिया है. वे अपनी इच्छा के अनुरूप सितंबर के दूसरे हफ्ते से कार्यमुक्त हो जाएंगे. आगे के लिए उन्हें बहुत-बहुत शुभकामनाएं.

अब श्री नृपेंद्र मिश्रा जी के सेवामुक्त होने के अनुरोध को स्वीकार कर लिया है। वे अपनी इच्छा के अनुरूप सितंबर के दूसरे हफ्ते से कार्यमुक्त हो जाएंगे। आगे के लिए उन्हें बहुत-बहुत शुभकामनाएं।
नृपेंद्र मिश्रा सन 1967 बैच के आईएएस अधिकारी रहे हैं. वे उत्तर प्रदेश कैडर से रहे हैं. सेवानिवृत्ति के बाद वे प्रधानमंत्री के प्रधान सचिव के रूप में सेवाएं दे रहे हैं.